Torta del Paradis
La Torta del Paradis a l'è una torta tipega de la cusina pavesa e de quella mantoana.

Storia 
La gh'ha di antigh origin lombard e 'l se cunta su che la sibia stada inventada de un frad de la Certosa de Pavia e che i so confradei l'hann ciamada "del Paradis" per la soa bontà.

Domà in del 1878 l'ofeler Enrigh Vigoni, invitad del marches Cusan Vescont, el scriv sgiò la riceta che la deventa assee cognossuda in tuta Italia.

Dolz a pasta molla, l'è servid despess 'me dessert ma anca 'me colazzion o merenda.

Ingredient 
Oeuva
Levad
Fecola
Zucher
Buter
Vanilia
Gius de limon

Riceta 
Se monten quater oeuv cont la bucia de 'n limon o 'n poo de gius e 190 g de zucher
Quand che l'è montad, se gionten 120 g de buter a temperatura ambient e se messeda ben
Se gionten 100 g de fecola e 180 g de farina bianca insema a 'na bustina de levad chimegh (possibel vaniliad) e se messeda
Se sbat l'impast in d'un stamp per la torta e 'l se met in forn stategh a 180° per 40 menut
Se quata cont el zucher a vel

Riferiment 
Region Lombardia

Dolz lombard